**TERMAT E REFERENCËS**

**QËLLIMI:**

Institucioni i Caritas Shqiptar kërkon të realizojë shërbimin e transportit për përfituesit e Qendres Ditore “Jetë në Zhvillim” të ndodhur në Arameras, Fushë Krujë. Me realizimin e këtij sherbimi synohet sigurimi i transportit të sigurtë, nëpërmjet shërbimit cilësor të vazhdueshëm të përfituesve sipas destinacioneve përkatëse.

**OBJEKTI**:

Realizimi i këtij shërbimi do të mundësojë transportin e përfituesve të qendres, persona me aftësi të kufizuara intelektuale, nga banesa në qendren ditore dhe anasjelltas çdo ditë nga e hëna në të premte. Përfituesit vijnë nga Bashkia Tiranë, Kamëz dhe Krujë.

**DETYRAT:**

* Kompania duhet të ofrojë cilësi dhe seriozitet maksimal në ofrimin e shërbimit të kërkuar: *Transport për personat me aftësi të kufizuar intelektuale, përfitues të qendres ditore “Jetë në Zhvillim”.*
* Kompania merr përsipër ofrimin e shërbimit të transportit nga destinacionet e përcaktuara drejt qendres ditore Arameras dhe anasjelltas çdo ditë të javës nga e hëna në të premte.
* Kompania vë në dispozicion mjetet për të kryer shërbimin e transportit të përfituesve të ndarë në dy grupe:

Grupi i perfituesve që përfshin përfituesit banues në Tiranë dhe rrugës për Fushë Krujë sipas destinacioneve në aneksin e mëposhtëm

* I gjithë procesi i shoqërimit në qender të perfituesve duhet të mbyllet në oren 9.00 të mëngjesit dhe shoqërimi i tyre nga qendra nëpër familje fillon në orën 14.30.
* Mjetet e vëna në dispozicion nga kompania e transportit gjatë shërbimit që do të ofrohet, do të jenë te shoqëruar gjithmonë nga një pjesëtar i stafit të qendres.
* Kompania disponon flotën dhe merr përsipër të zëvendësojë mjetin në rast se mjeti në përdorim pëson defekt apo çfarëdo lloj problemi tjetër.